04/12/2013 | Administración LocalMunicipal
Boiro
Regulamento da aula de educación de adultos

ANUNCIO Detectado que no se procedeu á publicación do REGULAMENTO REGULAMENTO DE FUNCIONAMENTO da AULA DE EDUCACIÓN SECUNDARIA DE ADULTOS no Boletín Oficial da Provincia, procédese á publicacion do texto íntegro. REGULAMENTO DE FUNCIONAMENTO AULA DE EDUCACIÓN SECUNDARIA DE ADULTOS 1.–Obxecto. O obxecto do presente regulamento é explicar, dun xeito breve, preciso e claro, as ensinanzas dirixidas ás persoas adultas para a obtención do graduado en educación secundaria obrigatoria que se veñen impartindo na Casa da Cultura Pablo Augusto Schreiber Damians, establecer o procedemento e os criterios para a admisión do alumnado, determinar prazos para a matriculación, fixar as cotas que deben aboar os beneficiarios/as destas ensinanzas, etc. O Concello de Boiro ven prestando este servizo educativo dende hai máis de 15 anos. É moi demandado polo alumnado adulto porque o horario no que se imparten as clases é moi compatible coa xornada laboral. Outros concellos limítrofes, pola contra, ofrecen este servizo en horario de tarde o que provoca que a demanda de prazas na aula de Boiro sexa maior por favorecer a conciliación do estudo coa vida laboral. Na actualidade a aula de educación de adultos está adscrita ao IES San Clemente de Santiago de Compostela, centro autorizado para impartir estas ensinanzas e do que depende a aula do Concello de Boiro. Redáctase este documento ao abeiro do disposto na Lei orgánica 2/2006, do 3 de maio, de educación (LOE), no Real decreto 1631, do 29 de decembro, polo que se establecen as ensinanzas mínimas correspondentes á educación secundaria obrigatoria, no Decreto 133/2007, do 5 de xullo, polo que se regulan as ensinanzas de educación secundaria obrigatoria na Comunidade Autónoma de Galicia, na Orde do 24 de xuño de 2008 pola que se regula a educación básica para as persoas adultas e se establece o seu currículo na Comunidade Autónoma de Galicia e na Orde do 19 de febreiro de 2009, pola que se regulan as probas para a obtención do título de graduado en educación secundaria obrigatoria para persoas maiores de dezaoito anos.2.–Definición das ensinanzas. a. Finalidade e obxectivos xerais. A educación das persoas adultas ten a finalidade de ofrecer a todos os maiores de 18 anos a posibilidade de adquiriren, actualizaren, complementaren ou ampliaren os seus coñecementos e aptitudes para o seu desenvolvemento persoal e profesional. Entre os obxectivos xerais que poden mencionarse compre destacar os seguintes: 1. Adquirir e actualizar a formación básica.2. Facilitar o acceso aos diferentes niveis do sistema educativo.3. Mellorar a cualificación profesional.4. Adquirir unha preparación para o exercicio doutras profesións.5. Adquirir novos conceptos, técnicas e habilidades para unha mellor adaptación aos cambios do mundo actual.6. Conseguir unha maior satisfación e seguridade nos ámbitos persoal e profesional.7. Favorecer a integración, promoción e participación no mundo social e laboral.8. Corrixir os riscos de exclusión social.9. Desenvolver a capacidade de participación na vida social, cultural, política e económica.10. Obter o título de graduado en educación secundaria obrigatoria.11. Favorecer a integración, promoción e participación no mundo social e laboral.12. Fomentar a igualdade efectiva de dereitos e oportunidades entre homes e mulleres, así como analizar e valorar críticamente as desigualdades entre eles. b. Organización. b.1. Ámbitos de coñecemento e módulos. A educación secundaria para as persoas adultas estructurase en ámbitos de coñecemento. En cada un deles recóllense os aspectos básicos das materias da educación secundaria obrigatoria. Os ámbitos de coñecemento son os seguintes: 1.–Ámbito científico-tecnolóxico. Este ámbito ten como referente curricular os aspectos básicos do currículo das seguintes materias: a) Matemáticas. b) Ciencias da natureza. c) Tecnoloxías. d) Educación física nos seus aspectos de saúde e medio natural. Na práctica docente este ámbito organízase nas materias de matemáticas e ciencias da natureza.2.–Ámbito de comunicación ou lingüístico. Este ámbito ten como referente curricular os aspectos básicos do currículo das seguintes materias: e) Lingua galega e literatura. f) Lingua castelá e literatura. g) Primeira lingua estranxeira: inglés ou francés.3.–Ámbito social. Este ámbito ten como referente curricular os aspectos básicos do currículo das seguintes materias: h) Ciencias sociais. i) Xeografía e historia. j) Educación para a cidadanía. k) Plástica e visual e música. Na práctica docente este ámbito organízase nas materias de ciencias sociais e xeografía e historia. A cada ámbito de coñecementos correspóndenlle 4 módulos distribuídos cuadrimestralmente. Esta organización do currículo en ámbitos integrados e estructura modular é a máis axeitada ás características e posibilidades das persoas adultas por varios motivos: 1.º. É flexible e aberta.2.º. Favorece o acceso ás diferentes etapas educativas.3.º. Respecta o estilo e o ritmo de aprendizaxe do alumnado.4.º. Posibilita a consecución do título de graduado en educación secundaria obrigatoria. b.2. Modalidade. Oficialmente o alumnado está matriculado a distancia nestas ensinanzas no IES San Clemente de Santiago. Na práctica, disfruta da modalidade presencial por canto se lle ofrece a posibilidade de asistir ás clases que se imparten na aula adscrita. Esta oferta educativa axuda e guía ao alumnado no seu proceso de ensino-aprendizaxe por canto o profesorado exerce ademáis funcións propias da acción titorial como é a orientación académica. b.3. Acceso. b.3.1. Cadro de equivalencias, para os efectos académicos e de validacións, dos cursos do sistema educativo da Lei 14/1970 e do sistema ordinario da educación secundaria obrigatoria, cos módulos correspondentes á educación secundaria para persoas adultas: b.3.2. Cadro de equivalencias, para os efectos académicos e de validacións, das materias de primeiro, segundo, terceiro e cuarto curso do sistema ordinario da educación secundaria obrigatoria cos módulos correspondentes á educación secundaria para persoas adultas: b.3.3. Para as equivalencias e validacións non descritas nos apartados anteriores, atenderase ao disposto na lexislación vixente, especialmente os anexos VI e VII da Orde do 24 de xuño de 2008, pola que se regula a educación básica para as persoas adultas e se establece o seu currículo na Comunidade Autónoma de Galicia. b.4. Requisitos para cursar estas ensinanzas.1.º. Ter 18 anos ou cumprilos no ano natural no que se realice a matrícula.2.º. Poderán matricularse menores de idade (maiores de 16 anos) cando acrediten suficiente e documentalmente algunha das seguintes circunstancias:  Non poder asistir regularmente a un centro ordinario na modalidade presencial por enfermidade ou discapacidade física.  Desempeñar unha actividade laboral xustificada con documentación fidedigna da empresa e a alta na seguridade social, ou acreditar o compromiso para realizar un contrato en prácticas nunha empresa.  Ser un deportista de alto rendemento.  Cando concurran outras circunstancias de carácter extraordinario distintas das sinaladas anteriormente, a Delegación Provincial poderá autorizar cursar estas ensinanzas tralo informe favorable do Servizo de Inspección Educativa. b.5. Cadro horario. As clases presenciais desarrollaranse conforme ao seguinte horario: De luns a xoves, de 20.30 a 22.30 horas. b.6. Avaliación. Como aula adscrita ao IES San Clemente as probas escritas veñen deseñadas polos respectivos departamentos didácticos do instituto e o propio profesorado do centro de referencia acude á aula do Concello de Boiro nas datas de celebración das mesmas. O calendario oficial das probas, tanto ordinarias como extraordinarias, será o elaborado polo IES San Clemente. Esta calendario darase a coñecer ao alumnado da aula e publicarase na páxina web do Concello. Ademáis das convocatorias oficiais de avaliación o alumnado adulto, polas súas características, ten a opción de presentarse a probas libres ou a probas de acceso a ciclos nas datas que se convoquen oficialmente. b.7. Titulación que se obtén. O alumnado que supere todas as probas dos ámbitos e módulos correspondentes obteñen o título de graduado en educación secundaria. b.8. Ensinanzas ás que se pode acceder. Co título de graduado en educación secundaria o alumnado pode ter acceso ás seguintes ensinanzas: ▪ Ciclos formativos de grao medio de FP. ▪ Bacharelato.3.–O profesorado. a. Adscrición. Na actualidade imparten clases na aula dúas profesoras:  Analia Laura Lincoln Im. * Titulación: licenciada en filoloxía hispánica-sección galego-portugués. * Situación laboral: persoal laboral indefinido. * Ensinanzas que imparte: módulo II e III.  David Benito De Montserrat Duan. * Titulación: diplomada en Maxisterio. * Situación laboral: contrato por prestación de servizos. * Ensinanzas que imparte: módulos I e IV. b. Dereitos. O profesorado ten, entre outros, os seguintes dereitos: 1. A ser respectado e a non recibir ningún tipo de trato vexatorio e/ou discriminatorio.2. A que se respecte a súa integridade física e moral.3. A impartir as súas clases nas mellores condicións posibles e sen interrupcións inxustificadas. c. Deberes. O profesorado ten, entre outros, os seguintes deberes: 1. Cumprir con puntualidade o seu horario lectivo.2. Respectar a dignidade persoal do alumno/a, evitando calquera tipo de trato degradante ou humillante.3. Gardar reserva sobre toda aquela información confidencial de tipo persoal ou familiar do alumnado.4. Corrixir calquera actuación contraria ás normas básicas de convivencia.5. Comunicar ás familias dos menores de idade a súa reincidencia no incumprimento das normas básicas de convivencia.5. Comunicar e xustificar as súas ausencias ante o departamento de persoal do Concello e nos prazos razoables. d. Funcións. Ademais das tarefas propias da acción docente e didáctica, o profesorado adscrito á aula de educación de adultos desempeñará tarefas específicas propias da acción titorial personalizada. Entre estas funcións podemos destacar as seguintes:  Efectuar un seguimento global dos procesos de ensino-aprendizaxe do alumnado para detectar dificultades e necesidades especiais, co obxecto de procurar as respostas educativas axeitas e de solicitar os oportunos asesoramentos.  Exercer de enlace entre o alumnado e a dirección do IES San Clemente para a realización de calquera trámite administrativo-académico que lle afecte.  Orientar ao alumnado dunha maneira directa e inmediata no seu proceso formativo.  Favorecer o proceso de maduración vocacional orientando e asesorando ao alumnado sobre as súas posibilidades académicas e profesionais.  Informar ao alumnado do grupo de todo aquilo que lle afecte en relación coas actividades docentes e o rendemento académico.  Informar aos pais, nais ou titores legais do alumando menor de idade de todo aquilo que lles afecte en relación coas actividades docentes e co rendemento académico. O profesorado adscrito á aula de educación de adultos elaborará, ao remate de cada curso escolar, unha memoria descritiva que recollerá, entre outros, os seguintes aspectos: 1. Organización da aula.1.1. Alumnado matriculado en cada un dos niveis e módulos.1.2. Metodoloxía empregada na difusión de información: 1.2.1. Da existencia e funcionamento da propia aula.1.2.2. Dos procedementos a seguir para matricularse.1.2. Coordinación do profesorado.2. Coordinación co IES San Clemente.2.1. Metodoloxía empregada.2.2. Canles de comunicación.2.3. Valoración do grao de coordinación.3. Resultados da avaliación.3.1. Porcentaxes de alumnado con avaliación positiva que promociona ao nivel seguinte.3.2. Porcentaxe de alumnado que obtén o título de graduado en educación secundaria obrigatoria.3.2. Porcentaxe de alumnado con avaliación negativa.4. Propostas para un mellor funcionamento da aula. A memoria anual de fin de curso será enviada ao alcalde co visto e prace do concelleiro de educación.4.–O alumnado. a. Dereitos. O alumnado ten, entre outros, os seguintes dereitos: A que o seu rendemento escolar sexa avaliado con plena obxectividade. A recibir orientación escolar e profesional, baseada nas súas aptitudes e capacidades. A que se respecte a súa integridade física e moral e a súa dignidade. b. Deberes. O alumnado ten, entre outros, os seguintes deberes: 1. Estudar e esforzarse para acadar o máximo desenvolvemento segundo as súas capacidades.2. Asistir con puntualidade ás clases e respectar os horarios establecidos.3. Seguir as orientacións do profesorado respecto da súa aprendizaxe.4. Mostrar o debido respecto e consideración ao profesorado e ao resto do alumnado.5. Repectar o exercicio do dereito ao estudo dos seus compañeiros/as.7. Respectar as pertenzas dos outros membros da comunidade educativa e conservar e facer un bo uso das instalacións da Casa de Cultura e dos materiais didácticos.5.–Matrícula. a. Prazas ofertadas. Atendendo a criterios razoables de carácter organizativo e pedagóxico e co obxectivo de rendabilizar ao máximo os recursos humanos e materiais, ofértanse un n.º máximo de 50 prazas. Excepcionalmente o Concello poderá ampliar o n.º de prazas ofertadas cando sexa xustificado pola alta demanda de solicitudes, sempre que esta ampliación non impida un normal desenvolvemento das tarefas docentes. b. Criterios de selección.1.º. Orde de presentación de solicitudes.2.º. Alumnado que cursase ensinanzas na aula durante o curso 2009/2010 e que desexe continuar os seus estudos na mesma.3.º. Persoas empadroadas no Concello de Boiro.4.º. Persoas empadroadas noutros concellos.5.º. En todo caso reservarase un 10 % das prazas para persoas con minusvalía física, psíquica ou sensorial. c. Procedemento e documentación. O procedemento para matricularse nestas ensinanzas será o seguinte e constará de tres fases: 1.ª fase: fase de admisión. As persoas interesadas presentarán por rexistro do Concello unha solicitude dirixida ao alcalde-presidente cubrindo o modelo do ANEXO I e acompañado da seguinte documentación cotexada: Documentación: ▪ 1 fotocopia do DNI. ▪ Volante de empadroamento. ▪ Certificado de minusvalía física, psíquica ou sensorial, igual ou superior ao 33% (de selo caso). ▪ Declaración de ter cursado estudos na aula durante o curso 2009/2010 (de selo caso). ▪ Xustificante dos estudos realizados mediante fotocopia do documento correspondente. ▪ Autorización para o alumnado menor de idade, segundo o modelo do ANEXO II.2.ª fase: análise das solicitudes presentadas e resolución. Nesta fase unha comisión de valoración analizará as solicitudes presentadas e elevará un informe á Xunta de Goberno Local onde se recolla a proposta de resolución de admitidos/as ata completar as 50 prazas. Esta comisión estará constituida polas dúas profesoras e polo concelleiro de educación. Vista a proposta da comisión de valoración a Xunta de Goberno Local tomará o acordo que estime oportuno.3.ª fase: formalización oficial da matrícula. O alumnado seleccionado deberá cubrir o impreso oficial da matrícula acompañado da seguinte documentación: Documentación: 1.2 fotografías de tamaño carnet.2. Xustificante de ter ingresado as cotas correspondentes.3. Contrato de traballo (menores de 18 anos). d. Cotas: d.1. Cotas de inscrición. O alumnado admitido contribuirá con 40,00 € ao mantenemento da aula, para axudar a cubrir os gastos xerais derivados dos consumos eléctrico e de calefacción, limpeza e gastos de material didáctico que precisa o profesorado para o desarrollo das súas actividades docentes (gastos de fotocopias, merca de manuais didácticos e bibliografía, etc.). Esta cota ingresarase na conta bancaria indicada a tal efecto e nos prazos sinalados, debendo facer constar expresamente no recibo de ingreso o seguinte texto: “Cota de inscrición aula de educación secundaria de adultos.” d.2. Taxas oficiais de matrícula.  3,00 € impreso de matrícula (IES San Clemente).  1,12 € seguro escolar (ata os 28 anos). Estas cantidades ingresaranse nunha conta que o IES San Clemente ten aberta en Caixa Galicia. e. Prazos.1.ª fase (presentación de solicitudes): do 13 ao 24 de setembro (ámbolos dous inclusive). 2.ª fase (resolución das solicitudes):  Aprobación da resolución provisional na Xunta de Goberno Local: 28 de setembro.  Prazo de reclamacións: do 29 de setembro ao 4 de outubro (ámbolos dous inclusive).  Aprobación da resolución definitiva na Xunta de Goberno Local: 5 de outubro.3.ª fase (formalización oficial da matrícula): do 13 ao 22 de outubro (ámbolos dous inclusive). 6.–Normas de convivencia. O alumnado amosará en todo momento unha actitude positiva que favoreza o seu proceso de ensino-aprendizaxe e, ao mesmo tempo, unha actitude respetuosa co profesorado e co resto do alumnado, obervando as normas básicas de comportamento e convivencia na aula. A asistencia a clase con regularidade e puntualidade será tida en conta polo profesorado no momento de realizar unha valoración final da organización e funcionamento da aula de adultos, de xeito que os seus informes serán tidos en conta polo Concello á hora de admitir ou non a renovación de solicitudes de matrícula. Naqueles casos debidamente xustificados e motivados polo profesorado, un alumno/a poderá ser sancionado coa suspensión do dereito de asistencia ás clases. As propostas de suspensión serán elevadas ao alcalde-presidente, co visto e prace do concelleiro de educación.7.–Consideracións finais. Para o non recollido no presente regulamento atenderase ao disposto na lexislación vixente en materia educativa e a cantas disposicións e/ou circulares dicte a Consellería de Educación e o IES San Clemente para regular estas ensinanzas. Asemade, teranse en conta os acordos que no seu caso poidera adoptar o Pleno da Corporación Municipal, no ámbito das súas competencias.8.–Anexos. Anexo I: modelo de solicitude. Anexo II: autorización para o alumnado menor de idade. Dilixencia. –Este regulamento foi aprobado polo Pleno da Corporación en sesión do 9 de setembro de 2010. Boiro, 26 de novembro de 2013. O alcalde-presidente Juan José Dieste Ortigueira